钦定古今图书集成/明伦汇编/闺媛典/第166卷 > 陈爱猷妻朱氏〈妇戴氏附〉
## 钦定古今图书集成/明伦汇编/闺媛典/第166卷 > 陈爱猷妻朱氏〈妇戴氏附〉

按《昌化县志》：朱氏，陈爱猷妻。爱猷遘危疾，氏刲股疗
之，疾愈。越三载，复病死，遗子凤威尚幼，氏抚之泣曰：
“今不即从夫地下者，以有若故耳。”卒茹苦训课。及长，
补弟子员，娶邑绅戴干女。凤威早丧，氏益哀恸，不食
几毙。媳戴方娠，生桓妇姑励志，同守艰难，抚育成立，
克延危绪，咸以寿终。嘉靖三十四年，县令申请旌表。